আদ, সামুদ, লুত প্রত্যেকটি জাতির জন্য আল্লাহ তা’য়ালা নবী প্রেরণ করেন। নবীদের জীবনের সকল চাওয়া পাওয়ার মূল কেন্দ্র ছিল মানুষের কাছে তাওহিদের বাণী পৌঁছিয়ে দেয়া। তাদের নবুওয়তকালে লোকেরা তাদের কথায় কর্ণপাত করেনি, তাদেরকে আল্লাহর তাওহিদ পালন না করার পরিণতি সম্পর্কে সতর্ক করা হয়েছিল বারবার কিন্তু তারা তা থোড়াই কেয়ার করল। তারা নবীদের সাথে চ্যালেঞ্জ করল এবং নবীর ঘোষিত আজাবের কামনা করছিল ঠাট্টাছলে আবার কখনো রাগান্বিত হয়ে, নবীকে নানাভাবে অপমানিত করে। তখন সে সকল কওমের ওপর নেমে এসেছিল ভয়াবহ শাস্তি।